
i 
Thank You 


POPORUL ROMÂN 
ESTE UN POPOR NEUTRU. 
EL NU SE AMESTECĂ 
ÎN TREBURILE INTERNE ALE ROMÂNIEI. 


România fără justiție 


In urma recentelor scandaluri de corupţie la nivelul înalt al serviciilor secrete din România, servicii 
controlate de “puterea protectoare” SUA, în primul rând, dar și de Franţa, Germania, Austria sau 
Bruxellul — ca entitate a comisiei europene — țara noastră pare că este un stat-securist eşuat. 


Politica de reforme a serviciilor secrete de la începutul anilor 2000, în vederea întegrări în NATO și apoi 
în UE, au pus serviciile noastre secrete sub controlul SUA și al țărilor mari din Europa. 


Ofiţeri SRI și din alte servicii secrete au devenit slugile umile ale CIA, BND, DGSE sau a altor servicii 
secrete ale unor țări puternice din UE. 


Acești ofițeri — atunci anonimi, acum vedete media — au fost premiaţi și medaliaţi de ambasadele 
străine — (lucru care poate fi considerat trădare pentru că un ofițer slujeşte și e răsplătit doar de către 
statul al cărui angajat este și pentru care a jurat) — au început să se creadă jupâni pe statul și economia 
românească și niște mici dumnezei care pun preşedinţi și aduc la putere în România partide 
slugarnice intereselor SUA şi UE. 


Pe moment acești ofițeri superiori s-au crezut stăpânii absoluţi ai țări, iar lăcomia și slugărnicia față 
de interesele străine le-au adus averi incomensurabile în dauna firmelor românești, capitalului 
autohton și a interesului naţional. 


Ei au acţionat în “câmpul tactic” din justiţie, băgând la pușcărie pe inamicii lui Băsescu sau l-au 
sprijinit pe lohannis la preşedinţia României. 


Narativul acelei epoci întunecate îl cunoaștem, când doar câțiva ofițeri şi procurori făceau şi desfăceau 
cătușe la ordinul ambasadelor străine și a lacheilor din politica românească, băgând la pușcărie 
politicieni, jurnaliști incomozi şi capitaliști români. 


Aceste structuri secrete corupte au primit protecţie şi imunitate de la puterea protectoare SUA și, mai 
ales, de la CIA. Ei s-au crezut invicibili şi stăpâni, neştiind că din punct de vedere istoric marile puteri se 
folosesc de slugi şi apoi le aruncă la “groapa cu lei” sau “groapa de gunoi” a istoriei. Legislaţia a fost 
făcută special să slujească puterea protectoare în neocolonia România. Erau ofițerii pensionați la 45-50 
de ani, cu pensii mari, ca să se bucure de tineri de vacanţele în Dubai și Maldive, dar lucrau în 
continuare prin rețelele de informatori și ofiţeri acoperiţi ca să destructureze statul și economia ţării 
în favoarea intereselor străine și la ordinul “legăturilor” externe. 


Aceste privilegii de tineri pensionari speciali a creat un regim al pensiilor speciale care au capturat 
statul român și l-au pus la dispoziția SUA şi altor puteri europene lacome pe avuţia naţională 
românească. 


Dar iată că a sosit “clipa astrală”, la iniţiativa și dezvăluirile grupului de presă şi gândire Gold, dar și a 
postului Realitatea TV, când un grup de foşti generali trebuie să dea socoteală pentru faptele lor de 
corupție, şantaj, spălare de bani și favorizarea intereselor străine. Foştii generali din Serviciul Român de 
Informaţii (SRI) Florian Coldea, Dumitru Dumbravă (fost şef al Direcţiei juridice a SRI) şi avocatul Doru 
Trăilă au fost plasați sub control judiciar şi au de plătit o cauțiune de 500.000 de lei. Cei trei sunt acuzaţi 
de trafic de influenţă în cazul omului de afaceri Cătălin Hideg, patronul firmei Sanimed International. 
Coldea a petrecut la audieri 15 ore în fața procurorilor. Acum câțiva ani aşa ceva părea de neconceput, 
Coldea fiind considerat unul dintre cei mai puternici oameni din România. Anchetă a fost extinsă în 
dosarul generalilor SRI Florian Coldea și Dumitru Dumbravă, fiind cercetate fapte de corupție în 
legătură cu firme controlate de către oamenii de afaceri Bogdan Alexander Adamescu, fiul fostului 
acționar majoritar al Astra Asigurări, Dan Adamescu, şi de către milionarul Mihai Tufan. 


Fostul lider Liviu Dragnea vine cu o ipoteză neașteptată: în momentul de față "Noul Jupân al 
Sistemului” este Lucian Pahonţu, şeful SPP, cel care controlează “câmpul tactic” din justiţie și, în 
opinia lui Dragnea, este chiar mai puternic şi decât președintele Klaus Iohannis. E adevărat că asistăm 
la o luptă între centrele de putere din România, între structurile secrete pentru acapararea şi controlul 
statului ropmân. 


Consider că, din căderea acestui grup de interese — a unor foşti generali secreți în frunte cu Coldea și 
Dumbravă — societatea românească, politicienii cinstiți şi mişcarea suveranistă în special trebuie să tragă 
nişte învățăminte şi să profite la cel mai nobil mod, acela de a se realiza o reformă a serviciilor secrete 


românești, pentru ca acestea să nu mai fie niciodată controlate de structuri de stat, economice și secrete 
din afara țării, străine de interesul național. 


Este nevoie de un "moment zero” al serviciilor secrete românești, similar ca în 1962, când, atunci, 
conducerea PRM, prin biroul politic, l-a însărcinat pe Ceauşescu să conducă comisia de epurare a 
serviciilor secrete românești de toate elementele străine “trădătoare” din sistemul secret românesc şi să 
fie promovați patrioţi în conducerea şi structura DSS şi DIE. 


Căderea azi a grupului de interese Coldea-Dumbravă poate da un avânt mișcării suveraniste din 
România pentru alegerile prezidenţiale. Candidatul propus de partidele politice suveraniste la alegerile 
prezidenţiale este necesar să propună o reformă a serviciilor secrete româneşti, prin care ofițerii şi 
conducerea tuturor structurilor secrete să fie în slujba independenţei, suveranităţii și interesele României 
și a poporului român. 


E momentul istoric oportun ca viitorul preşedinte suveranist al României să facă curăţenie în serviciile 
secrete românești, prin care acestea să reprezinte doar interesele superioare și suverane ale poporului 
român și sprijinirea capitalului autohton. România are nevoie de o acţiune suveranistă de extremă 
urgenţă, în reformarea serviciilor secrete şi promovarea unor cadre noi, de ofițeri patrioţi gata de jertfă 
pentru interesul național și pentru demnitatea, suveranitatea și prosperitatea României. Nu mai vrem să 
fim colonie! 


Ionuț Lene 


Un comentariu la “Neutralitatea poporului român” 


Mihnea Trandafir pe mai 27, 2024 la 8:07 am a spus: 
Poporul este format din oameni 
Așa că, nu ştiu dacă să zic că afirmaţia ar fi ilogică 


Tema: Parament de WordPress.com. 


